rejauldu/bengali-wikipedia huggingface dataset:
ডিমোস (ইংরাজী: Deimos) মঙ্গল গ্ৰহের দুটি প্ৰাকৃতিক উপগ্ৰহের ভিতর অন্যতম ছোট ও অন্যতম বহিস্থ উপগ্ৰহ। মঙ্গলের অন্য উপগ্ৰহের নাম ফোবোস। ৬.২ কিলোমিটার (৩.৯ মিটার) গড় ব্যাসাৰ্ধের এই উপগ্ৰহটি মঙ্গলের চারিদিকে একপাক ঘুরতে ৩০.৩ ঘণ্টা সময় নেয়। ডিমোস মঙ্গল থেকে ২৩,৪৬০ কিলোমিটার (১৪,৫৮০ মিটার) দূরত্বে অবস্থিত।. গ্ৰীক দেবতা ডিমোসের নামে এর নামকরণ করা হয়েছে। গ্ৰীক উপাখ্যান মতে, ডিমোস ফোবোসের যমজ ভাই এবং এর অৰ্থ ‘সন্ত্ৰাস’।  আবিষ্কার thumb|200px|upright|ডিমোস (ভাইকিং ২, ৫ অক্টোবর, ১৯৭৭) ১৮৭৭ সালের ১২ আগস্ট তারিখে প্ৰায় ০৭:৪৮ (ইউ.টি.সি.) ঘটিকায় আমেরিকা যুক্তরাষ্ট্ৰের ওয়াশ্বিংটনে অবস্থিত আমেরিকা যুক্তরাষ্ট্ৰ নৌসেনা মানমন্দিরে আমেরিকান জ্যোতিৰ্বিজ্ঞানী এসাফ হল ডিমোস আবিষ্কার করেছিলেন।Hall, A.; Observations of the Satellites of Mars, Astronomische Nachrichten, Vol. 91, No. 2161 (17 October 1877, signed 21 September 1877) pp. 11/12–13/14Morley, T. A.; A Catalogue of Ground-Based Astrometric Observations of the Martian Satellites, 1877–1982, Astronomy and Astrophysics Supplement Series, Vol. 77, No. 2 (February 1989), pp. 209–226 (Table II, p. 220: first observation of Deimos on 1877-08-12.32526)Notes: The Satellites of Mars, The Observatory, Vol. 1, No. 6 (20 September 1877), pp. 181–185The Discovery of the Satellites of Mars, Monthly Notices of the Royal Astronomical Society, Vol. 38, No. 4, (8 February 1878), pp. 205–209 উল্লেখযোগ্য যে, সেই একই বছর ১৮ আগস্ট তারিখে প্ৰায় ০৯:১৪ (জি.এম.টি.) ঘটিকায় হল মঙ্গলের অপর উপগ্ৰহ ফোবোস আবিষ্কার করেছিলেন।  তথ্য সূত্ৰ  বহিঃসংযোগ  বিষয়শ্রেণী:জ্যোতির্বিজ্ঞান বিষয়শ্রেণী:উপগ্রহ
thumb|২০১২ সালে ভারতের মাদুরাইতে সমকামিতা বৈধ করার জন্য আন্দোলন সমকামিনী, সমকামী, উভকামী এবং হিজড়া (LGBT) জনগণ ভারতে বিষমকামী মানুষের কাছে সামাজিক ঝামেলায় পড়েন। ভারতে সমলিঙ্গের মানুষের মধ্যে মধ্যে প্রেম এবং যৌন সম্পর্ক আইনগতভাবে বৈধ। ভারত হিজড়াদের সামাজিক সুযোগ-সুবিধা দেওয়ার ক্ষেত্রে দক্ষিণ এশিয়ার দেশগুলোর মধ্যে এগিয়ে। ২০০৮ এর ২৯ জুলাই এ দিল্লী, কোলকাতা এবং ব্যাঙ্গালোরে সমকামিতাকে বৈধতা দেওয়ার জন্য আন্দোলন হয়েছিল।  সমলিঙ্গের মানুষের মধ্যে যৌন সম্পর্ক নিয়ে আইন  ২০১৮ সালের ৬ সেপ্টেম্বর থেকে ভারতে সমকামীদের যৌনাচরণকে আইনি বৈধতা প্রদান করা হয়। ১৮৬০ সালে ব্রিটিশ শাসনামলে সমকামিতাকে প্রথম অবৈধ ঘোষণা করা হয় ভারতে। এই আইনে বলা হয়েছিল যে, অপ্রাকৃতিক সঙ্গম শাস্তিযোগ্য অপরাধ। ২০০৯ সালে দিল্লী হাই কোর্ট সমকামিতাকে বৈধতা দিয়েছিল এই বলে যে, দুজন সমলিঙ্গ ব্যক্তির সম্মতিতে যৌনমিলন কোনো অপরাধ নয়, এবং এটা ভারতের সংবিধানের জনগনের মৌলিক অধিকার বিষয়ক আইনের পরিপন্থী। হাই কোর্টের অধ্যাদেশ অনুযায়ী ঐ আইনটি পুরো ভারতে চালু করার কথা বলা হয়, নির্দিষ্ট কোনো রাজ্যে নয়।Kusum Ingots v. Union of India, (2004) 6 SCC 254: "An order passed on a writ petition questioning the constitutionality of a Parliamentary Act, whether interim or final, keeping in view the provisions contained in Clause (2) of Article 226 of the Constitution of India, will have effect throughout the territory of India subject of course to the applicability of the Act." সমকামীদের অধিকার নিয়ে কাজ করা গ্রুপগুলোকে হয়রানি করার খবর পাওয়া গিয়েছিল।  ২৩ ফেব্রুয়ারি ২০১২ তে ভারতের স্বরাষ্ট্র মন্ত্রণালয় থেকে বলা হয় যে, ভারত সরকার সমকামিতাকে বৈধ করার বিরুদ্ধে কারণ সমকামিতা ভারতের সমাজে অনৈতিক কাজ হিসেবে বিবেচিত। অবশ্য ২৮ ফেব্রুয়ারি ২০১২তে কেন্দ্রীয় সরকারে সিদ্ধান্ত হয় যে সমকামিতা বৈধ করতে কোনো আইনগত ভুল নেই।  ২০১৩ এর ১১ ডিসেম্বর সুপ্রীম কোর্ট ২০০৯ এর দিল্লী কোর্টের রায়কে বৈধতা দেয়।  ২ ফেব্রুয়ারি ২০১৬ সুপ্রিম কোর্ট স্বীয় সিদ্ধান্ত পুনর্বিবেচনার আবেদন গ্রহণ করে।India: Supreme Court Revisits “Sodomy” Law ১০ জানুয়ারি ২০১৮ সুপ্রিম কোর্ট ভারতীয় দণ্ড বিধির ৩৭৭ ধারার বিধানাবলী পুন:পরীক্ষার সিদ্ধান্ত গ্রহণ করে।India Takes a Step Toward Decriminalizing Homosexuality  ৬ ফেব্রুয়ারি ২০১৮ ভারতের প্রধান বিচারপতি দীপক মিশ্রের পৌরহিত্যে গঠিত পাঁচ সদস্য বিশিষ্ট সুপ্রিম কোর্টের কন্সটিটিউনাল বেঞ্চ এই রায় প্রদান করে যে অপ্রাকৃতিক যৌনসঙ্গমের আইনটি পুরুষ ও নারীসমকামী এবং ট্রান্সজেন্ডারদের জন্য প্রযোজ্য হবে না; তবে তা পারস্পরিক সম্মতির ভিত্তিতে, প্রাপ্তবয়স্কদের মধ্যে এবং অপ্রকাশ্যে হতে হবে।Section 377 will not apply to consensual same-sex acts, says Supreme Court এর ফলে সমকামীদের মধ্যে পায়ূসঙ্গম ও সমরূপ যৌনাচার আইনি বৈধতা লাভ করলো। সুপ্রিম কোর্টের এই সিদ্ধান্তকে ঐতিহাসিক ও যুগান্তকারী বলা হয়েছে।‘Gay sex is not acrime,’ says Supreme Court in historic jud্gement   সমকামীদের জন্য অন্যান্য স্বীকৃত অধিকার   তথ্যসূত্র  আরো দেখুন  বিষয়শ্রেণী:ভারতে সমকামী অধিকার বিষয়শ্রেণী:ভারতে এলজিবিটিকিউ বিষয়শ্রেণী:ভারতে মানবাধিকার বিষয়শ্রেণী:সমকামিতা বিষয়শ্রেণী:এলজিবিটিকিউ অধিকার বিষয়শ্রেণী:এশিয়ায় এলজিবিটিকিউ অধিকার
গুজরাত (পাঞ্জাবি, ), পাকিস্তানের পাঞ্জাব প্রদেশের একটি শহর। এটি গুজরাত জেলার রাজধানী এবং পাকিস্তানের ১৮তম বৃহত্তম শহর। সিয়ালকোট এবং গুজরানওয়াল এর নিকটবর্তী শহরগুলির সাথে গুজরাতের রপ্তানি-ভিত্তিক অর্থনীতির সাথে তথাকথিত শিল্প নগরীগুলির স্বর্ণযুগের ত্রিভুজময় অংশ হিসেবে ধরা হয়।  ভৌগোলিক অবস্থান thumb|right|Gujrats's Alexandria bridge spans the Chenab River, and was built during the British era পাকিস্তানের গুজরাতের দুটি বিখ্যাত নদী ঝিলম নদী এবং চিনাব নদীর মধ্যে অবস্থিত একটি প্রাচীন শহর হিসেবে পরিচিত। ভৌগোলিক অবস্থান অনুযায়ী, শহরটির উত্তর-পূর্ব দিকে জম্মু ও কাশ্মির, পূর্ব-পশ্চিমে ঝিলম নদী থেকে পূর্ব এবং দক্ষিণ-পূর্ব দিকে চিনাব নদী দ্বারা আবদ্ধ, এটি গুজরানওয়ালা ও সিয়াওলকোট জেলায় বিভক্ত এবং পশ্চিমে মন্দি বাহাউদ্দিন জেলা। গুজরাতে মোট তিনটি তহসিল রয়েছে, যার নাম হচ্ছে; সরাই আলমগীর, খরিয়ান ও গুজরাত।   জলবায়ু গুজরাতের জলবায়ু প্রায় নাতীশীতোঞ্চ।  আরো দেখুন  গুজরাত  তথ্যসূত্র  বিষয়শ্রেণী:পাকিস্তানের শহর বিষয়শ্রেণী:পাঞ্জাব, পাকিস্তানের জনবহুল স্থান বিষয়শ্রেণী:পাঞ্জাবের (পাকিস্তান) শহর
ভিনসন হোরেস চ্যাম্প (জন্ম ১২ সেপ্টেম্বর, ১৯৬১) একজন প্রাক্তন মার্কিন কৌতুকাভিনয়শিল্পী এবং একজন দোষী সাব্যস্ত ধর্ষক। তিনি ১৯৯২ সালে স্টার সার্চের বিজয়ী ছিলেন। ১৯৯৭ সালে, তাকে একজন ধারাবাহিক ধর্ষক হিসেবে চিহ্নিত করা হয় যখন তার ডিএনএ এবং সফরের সময়সূচী কলেজ ক্যাম্পাসে ধারাবাহিক ধর্ষণের সাথে মিলে যায়।  তিনি বর্তমানে নেব্রাস্কা অঙ্গরাজ্যের অপরাধীদিগের সংশোধনাগারে ৩০ থেকে ৪০ বছরের সাজা ভোগ করছেন। তার প্রত্যাশিত মুক্তির তারিখ ২০৩৩ সালে, যার পরে তিনি আইওয়াতে পরপর দুটি যাবজ্জীবন সাজা শুরু করবেন।   তথ্যসূত্র   বিষয়শ্রেণী:১৯৬১-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন পুরুষ অপরাধী বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:মার্কিন ধর্ষক বিষয়শ্রেণী:ধর্ষণের দায়ে দোষী সাব্যস্ত মার্কিন ব্যক্তি বিষয়শ্রেণী:মার্কিন কৌতুকাভিনেতা বিষয়শ্রেণী:ক্যালিফোর্নিয়ার কৌতুকাভিনয়শিল্পী বিষয়শ্রেণী:হলিউড, লস অ্যাঞ্জেলেসের ব্যক্তি বিষয়শ্রেণী:আফ্রিকান-মার্কিন কৌতুকাভিনেতা বিষয়শ্রেণী:২০শ শতাব্দীর আফ্রিকান-মার্কিন ব্যক্তি বিষয়শ্রেণী:২১শ শতাব্দীর আফ্রিকান-মার্কিন ব্যক্তি বিষয়শ্রেণী:২১শ শতাব্দীর মার্কিন কৌতুকাভিনয়শিল্পী
হঙ্গু জেলা (, ) পাকিস্তানের খাইবার পাখতুনখোয়া প্রদেশের কোহাত বিভাগের একটি জেলা। জেলাটি তার নাম হঙ্গু শহরের নাম থেকে নেওয়া হয়েছে, যেটি প্রশাসনিক কেন্দ্র হিসেবে পরিচালিত হয়। হঙ্গু নামটি কখনও কখনও মিরানজাই উপত্যকায় ব্যবহার করা যেতে পারে, যেটি সামানা অঞ্চলের সীমানা বরাবর আংশিকভাবে জেলার অভ্যন্তরে অবস্থিত।  জনসংখ্যার উপাত্ত ১৯৯৮ সালের আদমশুমারীর হিসাব অনুযায়ী, জেলাটির মোট জনসংখ্যা ছিল প্রায় ৩,১৫,০০০ জন এর মত। প্রধান প্রথম ভাষা বা মাতৃভাষা হচ্ছে পশতু, যেটি জনসংখ্যার প্রায় ৯৮.৮% মানুষ ব্যবহার করে থাকেন।  প্রশাসনিক বিভাগ হঙ্গু জেলা ২টি তহসিল নিয়ে গঠিত হয়েছে:  হঙ্গু  থাল  তথ্যসূত্র  আরও পড়ুন  বিষয়শ্রেণী:খাইবার পাখতুনখোয়ার জেলা বিষয়শ্রেণী:হঙ্গু জেলা, পাকিস্তান
জুবিলী ব্যাংক হচ্ছে বাংলাদেশের অন্যতম একটি পুরাতন বাণিজ্যিক ব্যাংক।   ইতিহাস  জুবিলী ব্যাংকটি ১৯১৩ সালের ১৫ এপ্রিল কুষ্টিয়া জেলার খোকসা উপজেলার জানিপুরে প্রতিষ্ঠিত হয়। ১৯৮৮ সালে এটি বাণিজ্যিক ব্যাংকে রুপান্তরিত হওয়ার অনুমতি পায় বাংলাদেশ ব্যাংক হতে। ব্যাংকটি কিছুটা কুখ্যাতি অর্জন করে এর কিছু শেয়ার মালিকানা কর্নেল খন্দকার আব্দুর রশিদ, কর্নেল সাঈদ ফারুক রহমান, মেজর বজলুল হুদার অধীনে ছিল যারা কিনা ছিল বঙ্গবন্ধু শেখ মুজিবুর রহমান হত্যাকান্ডে জড়িত।  বঙ্গবন্ধুর খুনিদের মালিকানাধীন জুবিলী ব্যাংক লিমিটেড ২০১৭ সালের ০৩ ফেব্রুয়ারি উচ্চ আদালত এক ঘোষনার মাধ্যমে বিলুপ্ত ঘোষণা করেছে। বৃহস্পতিবার (৩ ফেব্রুয়ারি) এই আদেশ দিয়েছেন হাইকোর্ট।   তথ্যসূত্র   বিষয়শ্রেণী:বাংলাদেশের বেসরকারি ব্যাংক বিষয়শ্রেণী:১৯১৩-এ প্রতিষ্ঠিত ব্যাংক বিষয়শ্রেণী:কুষ্টিয়া জেলা ভিত্তিক সংগঠন বিষয়শ্রেণী:বাংলাদেশের ব্যাংক বিষয়শ্রেণী:১৯১৩-এ প্রতিষ্ঠিত ভারতীয় কোম্পানি
ইয়ান উইলিয়াম কুইক (; জন্ম: ৫ নভেম্বর, ১৯৩৩) ভিক্টোরিয়ার জিলং এলাকায় জন্মগ্রহণকারী প্রথিতযশা ও সাবেক প্রথম-শ্রেণীর অস্ট্রেলীয় ক্রিকেটার। ১৯৫৭ থেকে ১৯৬১ সময়কালে ভিক্টোরিয়া বুশর‍্যাঞ্জার্স দলের পক্ষে প্রথম-শ্রেণীর অস্ট্রেলীয় ক্রিকেটে অংশগ্রহণ করেছিলেন। দলে তিনি মূলতঃ স্লো লেফট-আর্ম অর্থোডক্স বোলার হিসেবে খেলতেন। এছাড়াও, নিচেরসারিতে ডানহাতে ব্যাটিংয়ে পারদর্শীতা দেখিয়েছেন ইয়ান কুইক।   খেলোয়াড়ী জীবন  ১৯৫৬-৫৭ মৌসুম থেকে ১৯৬১-৬২ মৌসুম পর্যন্ত ইয়ান কুইকের প্রথম-শ্রেণীর খেলোয়াড়ী জীবন চলমান ছিল। তন্মধ্যে, ১৯৫৭-৫৮ মৌসুমে ৩২ উইকেট নিয়ে শেফিল্ড শিল্ডের সর্বোচ্চ উইকেট শিকারী হন। ঘরোয়া ক্রিকেটে সাফল্য পেলেও কোন টেস্ট খেলার সুযোগ পাননি ইয়ান কুইক। তবে, ১৯৫৯-৬০ মৌসুমে নিউজিল্যান্ড এবং ১৯৬১ সালে অস্ট্রেলিয়া দলের সদস্যরূপে ইংল্যান্ড গমন করেছিলেন। তন্মধ্যে, নিউজিল্যান্ড সফরে সবগুলো প্রথম-শ্রেণীর খেলায় অংশ নিয়ে ২৪.২১ গড়ে ১৪ উইকেট পেয়েছিলেন তিনি।Wisden 1961, pp. 847-53.   তথ্যসূত্র    আরও দেখুন   শেফিল্ড শিল্ড  কার্ল রেকেম্যান  কুইন্সল্যান্ড ক্রিকেট দল   বহিঃসংযোগ       বিষয়শ্রেণী:১৯৩৩-এ জন্ম বিষয়শ্রেণী:জীবিত ব্যক্তি বিষয়শ্রেণী:অস্ট্রেলীয় ক্রিকেটার বিষয়শ্রেণী:জিলংয়ের ক্রীড়াবিদ বিষয়শ্রেণী:ভিক্টোরিয়ার ক্রিকেটার বিষয়শ্রেণী:ভিক্টোরিয়া (অস্ট্রেলিয়া) থেকে আগত ক্রিকেটার
উৎকল দীপিকা ছিল প্রথম ওড়িয়া ভাষার মুদ্রিত সংবাদপত্র।  সাপ্তাহিক কাগজটি শুরু হয়  সালে গৌরীশঙ্কর রায় এবং বাবু বিচিত্রানন্দ দাস দ্বারা। তাই ৪ আগস্ট ওডিয়া সাংবাদিকতা দিবস হিসেবে পালিত হয়।   এই সাপ্তাহিকটি ওড়িয়া ভাষার বিকাশের জন্য সমস্ত ওড়িয়াভাষী অঞ্চলকে ভারতের একটি একক প্রদেশের অধীনে আনার প্রচারে সহায়ক ছিল।    তথ্যসূত্র   বিষয়শ্রেণী:ওড়িয়া ভাষার সংবাদপত্র বিষয়শ্রেণী:ভারতের সাপ্তাহিক সংবাদপত্র
আফগানিস্তানে ধর্ষণ একটি প্রধান সমস্যা। বেশ কয়েকটি মানবাধিকার সংগঠন দেশের ধর্ষণ আইন এবং তাদের প্রয়োগের সমালোচনা করেছে।   সংজ্ঞা  ধর্ষণ হল এক ধরনের যৌন নিপীড়ন, যা সাধারণত যৌনমিলন বা অন্য কোন ধরনের যৌন অনুপ্রবেশকে ব্যক্তির সম্মতি ব্যতিরেকে সংঘটিত করে। আইনটি শারীরিক বল প্রয়োগ, জবরদস্তি, কর্তৃত্বের অপব্যবহার বা বৈধ সম্মতি দিতে অক্ষম ব্যক্তির বিরুদ্ধে যৌন মিলনের ক্ষেত্রে প্রয়োগ করা যেতে পারে। এটি এমন একজনকে অন্তর্ভুক্ত করতে পারে যে অজ্ঞান, অক্ষম, বুদ্ধিবৃত্তিক অক্ষমতা বা সম্মতির আইনি বয়সের নিচে রয়েছেন। ধর্ষণ শব্দটি কখনও কখনও যৌন নিপীড়ন শব্দটির সাথে বিনিময়যোগ্যভাবে ব্যবহৃত হয়।   ব্যাপকতা  আফগান স্বাধীন মানবাধিকার কমিশনের (এআইএইচআরসি) মতে আফগানিস্তানে নারীদের প্রতি সহিংসতা ২০১৩ সালে রেকর্ড মাত্রায় পৌঁচ্ছায়। নারীরা তাদের কুমারীত্বের জন্য সম্মানিত এবং ধর্ষকের পক্ষে তাকে বিয়ে করা অস্বাভাবিক, এমনকি মহিলা গর্ভবতী হয়ে গেলেও। এভাবে একজন নারী "অপবিত্র" হওয়ার জন্য শাস্তি পায়। এই ধরনের ঘটনাকে কর্তৃপক্ষ ব্যভিচার হিসেবে বিবেচনা করে। এমনকি যদি মহিলাকে শাস্তি না দেওয়া হয়, তবুও সে সমাজ দ্বারা "মর্যাদাহীন" (পশতু ভাষায় বদনাম) হিসাবে প্রত্যাখ্যান করে থাকে, যখন ধর্ষককে অসম্মান করা হয় না।   আফগান আইন  , আফগানিস্তানের নেতৃত্বে প্রেসিডেন্ট আশরাফ গনি ছিলেন।, আফগানিস্তানে বর্তমানে এমন কোন আইন নেই যা ধর্ষণের শিকার বা ঝুঁকিপূর্ণ গোষ্ঠীর সরাসরি সুরক্ষা ও সুরক্ষা দেয়। আফগানিস্তানে ধর্ষণ একটি অপরাধ, যদিও আফগানিস্তান ২০০৯ সালে আফগান প্রেসিডেন্ট হামিদ কারজাইয়ের অধীনে শিয়া পারিবারিক আইন পাস করে। নারীদের জন্য জাতিসংঘ উন্নয়ন তহবিল, ন্যাটো, কানাডা, মার্কিন যুক্তরাষ্ট্র, জার্মানি ও অন্যান্য দেশ আইনের নিপীড়নমূলক প্রকৃতির বিষয়ে উদ্বেগ প্রকাশ করে এগিয়ে এসেছে। শিয়া পারিবারিক আইন বিবাহের মধ্যে মহিলাদের অধিকার কেড়ে নেয় এবং নির্দিষ্ট করে যে শিয়া মহিলাদের অবশ্যই তাদের স্বামীর দাবি মেনে নিতে হবে। এমনকি এটি নির্দিষ্ট করে দেয় যে অসুস্থতার ক্ষেত্রে ছাড়া তাদের অবশ্যই প্রতি চার দিনে অন্তত একবার তাদের স্বামীর সাথে যৌন সম্পর্ক স্থাপন করতে হবে। আইনটি শুধুমাত্র শিয়া মহিলাদের জন্য প্রযোজ্য হবে, যাদের মোট জনসংখ্যা ৬ মিলিয়ন। এই আইনের পক্ষে যুক্তি হল যে এটি পূর্বে আরোপিত প্রথাগত আঞ্চলিক আইনের উন্নতি। রক্ষণশীল ও রাজনৈতিক অভিজাতদের সহায়তায়, আফগান আদালত নারীর অধিকার অপসারণ, হ্রাস বা সীমাবদ্ধ করার প্রচেষ্টায় পদক্ষেপ নিয়েছে এবং অব্যাহত রেখেছে।   তথ্যসূত্র   বিষয়শ্রেণী:আফগানিস্তানে নারীর প্রতি সহিংসতা বিষয়শ্রেণী:নারীর প্রতি অপরাধ বিষয়শ্রেণী:আফগানিস্তানে সহিংসতা বিষয়শ্রেণী:দেশ অনুযায়ী ধর্ষণ
বৈদ্যনাথ ভট্টাচার্য (২৩ নভেম্বর, ১৯০৭ - ১৫ আগস্ট, ১৯৭৮) যিনি বাণীকুমার নামেই পরিচিত, ছিলেন একজন বিশিষ্ট ভারতীয় বাঙালি বেতার সম্প্রচারক, গীতিকার, প্রযোজক ও নাট্য পরিচালক। তিনি কলকাতার বাসিন্দা ছিলেন। পঙ্কজকুমার মল্লিক ও বীরেন্দ্রকৃষ্ণ ভদ্রের সমসাময়িক বাণীকুমার ১৯৩০-এর দশক থেকে সুদীর্ঘকাল অল ইন্ডিয়া রেডিওয় বেতারকেন্দ্রের সঙ্গে যুক্ত ছিলেন।  বাণীকুমারের সর্বাধিক পরিচিতি তাঁর মহিষাসুরমর্দিনী নামক বেতার সঙ্গীতালেখ্যটির রচনা ও প্রবর্তনার জন্য। ১৯৩১ সাল থেকে অদ্যাবধি মহালয়ার দিন ভোর চারটের সময় কলকাতার আকাশবাণী থেকে এই অনুষ্ঠানটি সম্প্রচারিত হয়। বীরেন্দ্রকৃষ্ণ ভদ্র এই অনুষ্ঠানের ভাষ্য ও শ্লোকপাঠ করেছেন।Mahalaya ushers in the Puja spirit The Times of India, TNN 19 September 2009.Hindustan year-book and who's who, Volume 60. Publisher:	M. C. Sarkar., 1992. pp 227, Death date ref.   জন্ম ও বাল্যকাল  বাণীকুমারের পিতৃদত্ত নাম বৈদ্যনাথ ভট্টাচার্য। তিনি ১৯০৭ খ্রিস্টাব্দের ২৩ নভেম্বর হাওড়ার কানপুর গ্রামে জন্মগ্রহণ করেন। তাঁর পিতা ছিলেন সংস্কৃতজ্ঞ পণ্ডিত ও ইতিহাসবিদ বিধুভূষণ ভট্টাচার্য এবং মা অপর্ণা ভট্টাচার্য। তাঁদের দুই ছেলে ও দুই মেয়ের মধ্যে জ্যেষ্ঠ পুত্র ছিলেন বাণীকুমার। তাঁদের আদি নিবাস ছিল হুগলির আঁটপুরে।   শিক্ষাজীবন  বাণীকুমার হাওড়া জেলা বিদ্যালয়ে তাঁর প্রাথমিক শিক্ষাগ্রহণ করেন। সেখানে শিক্ষক তথা কবি করুণানিধান বন্দ্যোপাধ্যায়ের আগ্রহে কাব্যরচনায় তিনি মনোনিবেশ করেন। এরপর প্রেসিডেন্সি কলেজ থেকে তিনি ইংরেজিতে স্নাতক হন। তাঁর পিতা ও পিতামহের সংস্কৃতে জ্ঞান থাকায় তিনিও সংস্কৃত বিষয়ে পড়াশোনা করেন এবং ‘কাব্য সরস্বতী’ উপাধি পান।   কর্মজীবন  সাংসারিক চাপে পড়াশোনা বেশিদূর না করতে পারায় তিনি টাঁকশালে চাকরি করা শুরু করেন। স্মৃষ্টিশীল মননের অধিকারী হওয়ায় ১৯২৭খ্রিস্টাব্দে ১ নম্বর গার্স্টিন প্লেসে এক বেসরকারি প্রতিষ্ঠানের উদ্যোগে কলকাতা বেতারকেন্দ্র স্থাপিত হলে তিনি চাকরি ছেড়ে দিয়ে বেতারকেন্দ্রে যোগ দেন। তৎকালীন সময়ে বেতারকেন্দ্রের ভারতীয় অনুষ্ঠান বিভাগের অধিকর্তা নৃপেন্দ্রনাথ মজুমদারের আগ্রহে বেতারকেন্দ্র যোগদান করেন রাইচাঁদ বড়াল, পঙ্কজকুমার মল্লিক, বীরেন্দ্রকৃষ্ণ ভদ্র প্রমুখ শিল্পী। সেখানেই রাইটার স্টাফ আর্টিস্ট হয়ে বৈদ্যনাথ কাজে যোগদান করেন এবং ‘বাণীকুমার’ নামে তাঁর বেতার জীবন শুরু করেন।  মহিষাসুরমর্দিনী বেতার অনুষ্ঠানের রচয়িতা হিসেবে তিনি সর্বাধিক পরিচিত। তাঁর রচিত কবিতা গুলি হল চিত্রলেখা, বিদুষী, জাগৃহী, মরু-মায়া ইত্যাদি। এছাড়াও রাজপুত্রনাটকে এবং ‘ভাগ্যচক্র’, ‘দেনা-পাওনা’, ‘রূপলেখা’ ও ‘দেবদাস’ ছবিতে বাণীকুমার রচিত গান গাওয়া হয়েছে। তিনি বিভিন্ন গ্রন্থ রচনা করেন। তার প্রকাশিত গ্রন্থের মধ্যে উল্লেখযোগ্য – ‘সন্তান’, ‘সপ্তর্ষি’, ‘গীতবল্লকী’, ‘কথা-কথালি’, ‘মহিষাসুরমর্দিনী’, ‘রায়বাঘিনী’, ‘হাওড়া হুগলীর ইতিহাস’, ‘স্বরলিপিকা’ (২ খন্ড) ইত্যাদি। তিনি ১৯৪১ খ্রিস্টাব্দে কাজী নজরুল ইসলামের ‘ওমর খৈয়াম’-এর বেতার নাট্যরূপ রচনা করেছিলেন।শতবর্ষে বাণীকুমার :  স্মরণে ও বরণে  তথ্যসূত্র  বিষয়শ্রেণী:১৯০৭-এ জন্ম বিষয়শ্রেণী:১৯৭৮-এ মৃত্যু বিষয়শ্রেণী:কলকাতার ব্যক্তি বিষয়শ্রেণী:প্রেসিডেন্সি বিশ্ববিদ্যালয়, কলকাতার প্রাক্তন শিক্ষার্থী বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:ভারতীয় বেতার ব্যক্তিত্ব বিষয়শ্রেণী:বাঙালি সঙ্গীতজ্ঞ বিষয়শ্রেণী:কলকাতার অভিনেতা বিষয়শ্রেণী:পশ্চিমবঙ্গের অভিনেতা বিষয়শ্রেণী:বাঙালি লেখক বিষয়শ্রেণী:ভারতীয় পুরুষ নাট্যকার বিষয়শ্রেণী:২০শ শতাব্দীর ভারতীয় নাট্যকার বিষয়শ্রেণী:পশ্চিমবঙ্গের নাট্যকার বিষয়শ্রেণী:কলকাতার লেখক
লাভার হল বার্থা হ্যারিসের একটি সমকামী নারীবাদী উপন্যাস। এটি প্রকাশিত হয়েছিল ১৯৭৬ সালে। মহিলাদের কথাসাহিত্যের জন্য নিবেদিত ভার্মন্টের একটি ছোট ছাপাখানা ডটারস, ইনকর্পোরেটেড থেকে এটি প্রকাশিত হয়েছিল। এটিকে হ্যারিসের সবচেয়ে উচ্চাভিলাষী কাজ হিসেবে বিবেচনা করা হয় এবং এটিকে জুনা বার্নসের নাইটউড এবং জেন বোলসের গল্পের সাথে তুলনা করা হয়েছে। হ্যারিস বলেছেন যে এটি লেখা হয়েছিল "সরাসরি যৌনকামনা থেকে, যখন আমি পাগলের মতো প্রেমে পড়েছিলাম, এবং ১৯৭০-এর দশকের মাঝামাঝি লেসবিয়ান সাংস্কৃতিক আন্দোলন দ্বারা মুক্তি পেয়েছিলাম।"   নান্দনিকতা এবং সমালোচনামূলক অভ্যর্থনা  লাভার এর গদ্যাংশটি স্বতন্ত্রভাবে উত্তর-আধুনিক, এখানে প্রচলিত আখ্যানগুলিকে পরিহার করা হয়েছে, তার জায়গায় পরীক্ষামূলকভাবে বর্ণনা করার কৌশলগুলি ব্যবহার করা হয়েছে। তৎকালীন কিছু লেসবিয়ান উপন্যাসের বিপরীতে, লাভার অত্যন্ত উদ্ভাবনীমূলক এবং প্রায়শই চমৎকার গল্প বলার কৌশল ব্যবহার করে র‍্যাডিকাল লেসবিয়ান দর্শন, সম্প্রদায়, পারিবারিক কাঠামো এবং কামোত্তেজকতার জটিল ধারণাগুলি প্রতিফলিত করা হয়েছে। অন্যদিকে, লেসবিয়ান উপন্যাসে, যেমন রিটা মে ব্রাউনের রুবিফ্রুট জঙ্গল (এটিও ঘটনাক্রমে, ডটারস দ্বারা প্রকাশিত) উপন্যাসে, একটি  সাধারণ রূপের বিল্ডাংস্রোমান কৌশল (শৈশব থেকে প্রাপ্তবয়স্ক হওয়া পর্যন্ত নায়কের মনস্তাত্ত্বিক এবং নৈতিক বৃদ্ধি) ব্যবহার করা হয়েছে যার কেন্দ্রে একটি লেসবিয়ানকে সমানভাবে রাখা হয়েছে। ১৯৯৩ সংস্করণের ভূমিকায় হ্যারিস  লিখেছেন, "লাভারকে এমনভাবে আত্মভূত করতে হবে যেন এটি একটি থিয়েটার পরিবেশনা। এখানে ট্যাপ নাচ এবং গান আছে, ছদ্মবেশ, হাতের জাদু, আয়না বিভ্রম, দ্রুত পরিবর্তনশীল অভিনয় এবং প্রতিবন্ধকতা আছে।" আমান্ডা সি. গ্যাবেল যুক্তি দিয়েছেন যে লাভারকে "উত্তর আধুনিক কথাসাহিত্য এবং লেসবিয়ান (বা কুয়ার) তত্ত্বের আলোচনার মধ্যে একটি অনুকরণীয় উপন্যাস হিসাবে বিবেচনা করা যেতে পারে" এবং "হ্যারিসকে উইটিগ, আনজালদুয়া, লর্ড এবং উইন্টারসনের  মতো লেখকদের দলে যুক্ত করার আহ্বান জানিয়েছেন। এঁদের সবাইকে নিয়ে একটি উত্তর-আধুনিক লেসবিয়ান আখ্যানের প্রেক্ষাপটে আলোচনা করা হয়েছে।"   ইতিহাস প্রকাশ  ১৯৭০-এর দশকে নারী আন্দোলনের ফলে অনেক ছোট, স্বাধীন ছাপাখানার প্রতিষ্ঠা হয়েছিল। লাভার এই ছাপাখানাগুলির একটি থেকে প্রকাশিত একটি বইয়ের উদাহরণ। এটি নিউ ইয়র্ক ইউনিভার্সিটি প্রেস থেকে ১৯৯৩ সালে পুনর্মুদ্রিত হয়েছিল।   বহিঃসংযোগ    glbtq.com- এ বার্থা হ্যারিস  আমান্ডা সি গ্যাবল, পিএইচডি দ্বারা প্রেমিকের সমালোচনামূলক মূল্যায়ন তথ্যসূত্র  বিষয়শ্রেণী:নারী সমকামিতা কাহিনি বিশিষ্ট উপন্যাস
স্কাই গ্রুপ লিমিটেড হল একটি ব্রিটিশ মিডিয়া এবং টেলিযোগাযোগ সংস্থা। এটির সদরদপ্তর যুক্তরাজ্যের লন্ডনে অবস্থিত। যুক্তরাজ্য, আয়ারল্যান্ড, জার্মানি, অস্ট্রিয়া, সুইজারল্যান্ড এবং ইতালিতে এটির কার্যক্রম রয়েছে। স্কাই হল ইউরোপের বৃহত্তম মিডিয়া কোম্পানি এবং পে-টিভি সম্প্রচারকারী। ২০১৯ সাল পর্যন্ত এটির গ্রাহক সংখ্যা ছিল প্রায় ২৩ মিলিয়ন এবং প্রায় ৩১,০০০ কর্মচারী প্রতিষ্ঠানটিতে কাজ করে।  কোম্পানিটি মূলত স্যাটেলাইট টেলিভিশন, উৎপাদন ও সম্প্রচারের সাথে জড়িত।  এটি ১৯৯০ সালে স্কাই টেলিভিশন এবং ব্রিটিশ স্যাটেলাইট ব্রডকাস্টিংয়ের একীভূতকরণের মাধ্যমে গঠিত হয়, এটি যুক্তরাজ্যের বৃহত্তম ডিজিটাল পে টেলিভিশন কোম্পানিতে পরিণত হয়।  ২০১৪ সালে, স্কাই ইতালিয়া এবং স্কাই ডয়েচল্যান্ড এর অধিগ্রহণ সম্পন্ন করার পর, কোম্পানিটি তার নাম পরিবর্তন করে স্কাই পিএলসি করে।   নভেম্বর ২০১৮ এর আগে, রুপার্ট মার্ডক এর ২১ সেঞ্চুরি ফক্স কোম্পানির ৩৯.১৪% অংশের মালিক ছিল; ৯ ডিসেম্বর ২০১৬-এ, ২১ সেঞ্চুরি ফক্স ঘোষণা করেছে যে এটি স্কাই-এর অবশিষ্ট অংশ কিনতে চায় ও এটি সম্পন্ন করার জন্য সরকারি অনুমোদনের অপেক্ষায় রয়েছে। তবে মার্কিন মিডিয়া এবং টেলিকম সংস্থা কমকাস্ট ২০১৮ সালে ১৭.২৮ পাউন্ড প্রতি শেয়ারের বিনিময়ে স্কাই-এর সম্পূর্ণ অংশ অধিগ্রহণ করে।  কমকাস্ট দ্বারা অধিগ্রহণের আগে, স্কাই লন্ডন স্টক এক্সচেঞ্জে তালিকাভুক্ত ছিল এবং এটি এফটিএসই ১০০ সূচকের একটি উপাদান ছিল এবং ২০১৮ সালে এটির বাজার মূলধন ছিল প্রায় £১৮.৭৫ বিলিয়ন (৳২,৩১১,২৬৩,১৬৭,২৫২)।   তথ্যসূত্র  বিষয়শ্রেণী:১৯৯০-এ প্রতিষ্ঠিত বিষয়শ্রেণী:যুক্তরাজ্যের কোম্পানি বিষয়শ্রেণী:সরাসরি সম্প্রচার স্যাটেলাইট পরিষেবা বিষয়শ্রেণী:ব্রিটিশ মার্কা বিষয়শ্রেণী:২০১৮-এর অধিগ্রহণ ও একত্রীকরণ
আকিজ কলেজিয়েট স্কুল যশোর জেলার ঝিকরগাছা থানার নাভারনে অবস্থিত একটি বিদ্যালয়। এটি বাংলাদেশের বিখ্যাত আকিজ গ্রুপের প্রতিষ্ঠাতা সেখ আকিজ উদ্দিন ১৯৯১ সালে প্রতিষ্ঠা করেন। ২০০৩ সালে এখানে বাংলার পাশাপাশি ইংরেজি মাধ্যম চালু করা হয়।   শিক্ষা কার্যক্রম  সকাল ৮:৩০ মিনিটে প্রাতঃ সামবেশের মাধ্যমে প্রতি দিনের কার্যক্রম শুরু হয়।  বিভিন্ন দিবস উৎযাপন উপলক্ষে প্রতিষ্ঠান থেকে ছাত্র/ছাত্রীদের লেখা সংবলিত ‘দেয়ালপত্রিকা’ ও মসিক ‘ক্যাম্পাস বুলেটিন’ প্রকাশ করা ছাড়াও কলেজ সাহিত্য পরিষদের পক্ষ থেকে ‘প্রয়াস’ নামক সাহিত্য পত্রিকা প্রকাশিত হয়।  কৃতিত্ব আকিজ কলেজ সাধারণত প্রত্যেক বছর যশোর বোর্ডে সেরা স্কুলের তালিকায় থাকে।  তথ্যসূত্র  বিষয়শ্রেণী:যশোর জেলার বিদ্যালয় বিষয়শ্রেণী:১৯৯১-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৯১-এ বাংলাদেশে প্রতিষ্ঠিত
<div class="center" style="width:auto; margin-left:auto; margin-right:auto;">''Huggle ৩ Huggle বাংলা উইকিপিডিয়া Huggle হল ধ্বংসপ্রবণতা মোকাবেলার জন্য একটি সরঞ্জাম। ৩RR: রোলব্যাক কোন লাইসেন্স নয়। ধ্বংসাত্মকতা অবশ্যই তর্কাতীত হতে হবে। আমাদের একটি IRC চ্যানেল আছে! আপনার যদি কোন সাহায্যের প্রয়োজন হয় বা আপনি যদি কোন পরামর্শ দিতে চান তাহলে আসুন ও যোগ দিন। irc.libera.chat #huggle
thumb|রাষ্ট্রপতি প্রণব মুখার্জীর কাছ থেকে পদ্মভূষণ পুরস্কার নিচ্ছেন বৈরামুথু (২০১৪ সালের ৩১ মার্চ)|257x257px  বৈরামুথু (জন্মঃ ১৩ জুলাই ১৯৫৩) হচ্ছেন একজন ভারতীয় কবি, গীতিকার, ঔপন্যাসিক যিনি তামিল চলচ্চিত্র শিল্পে কাজ করেন। তামিল সাহিত্যের একজন খ্যাতিমান মানুষ তিনি। চেন্নাইয়ের পাচাইয়াপ্পা কলেজের স্নাতক বৈরামুথু প্রথমে একজন অনুবাদক হিসেবে কাজ করতেন, সঙ্গে সঙ্গে তিনি একজন কবিতা প্রকাশকও ছিলেন। ১৯৮০ সালে তিনি তামিল চলচ্চিত্র শিল্পে যোগ দেন পি ভারতীরাজা পরিচালিত নিড়ালগাল চলচ্চিত্রের মাধ্যমে। বৈরামুথু তার চল্লিশ বছরের কর্মজীবনে সাড়ে সাত হাজারের মত গান এবং কবিতা লিখেছেন, এবং এটার জন্য সাতটি জাতীয় পুরস্কারও পেয়েছেন। তিনি তার সাহিত্যকর্মের জন্য পদ্মশ্রী, পদ্মভূষণ এবং সাহিত্য অকাদেমি পুরস্কার অর্জন করেছেন। পূর্ব জীবন বৈরামুথুর জন্ম হয় ১৯৫৩ সালের জুলাই মাসের ১৩ তারিখে, তার বাবামা রামস্বামী এবং আঙ্গাম্মাল দুজনেই কৃষক ছিলেন, মেট্টুর এলাকায় (তামিলনাড়ুর তেনি জেলাতে) থাকলেও তারা ১৯৫৭ সালে ভাড়ুগাপাট্টিতে চলে আসেন।  স্কুলে পড়াকালীন সময়েই বৈরামুথু তামিল কবিদের কবিতার প্রতি তীব্র আকর্ষণ বোধ করতেন।  তথ্যসূত্র  বহিঃসংযোগ  বৈরামুথু'র তানের তেসাম (মাদুরাই প্রকল্পতে)   লাইব্রেরী অব কংগ্রেস নিউ দিল্লি অফিস  বিষয়শ্রেণী:১৯৫৩-এ জন্ম বিষয়শ্রেণী:তামিলনাড়ুর কবি বিষয়শ্রেণী:তামিল কবি বিষয়শ্রেণী:ফিল্মফেয়ার পুরস্কার দক্ষিণ বিজয়ী বিষয়শ্রেণী:ভারতীয় গীতিকার বিষয়শ্রেণী:জীবিত ব্যক্তি বিষয়শ্রেণী:ভারতীয় কবি বিষয়শ্রেণী:২০শ শতাব্দীর ভারতীয় কবি বিষয়শ্রেণী:তামিল সাহিত্য অকাদেমি পুরস্কার প্রাপক বিষয়শ্রেণী:সাহিত্য ও শিক্ষায় পদ্মশ্রী প্রাপক বিষয়শ্রেণী:তামিলনাড়ু রাজ্য চলচ্চিত্র পুরস্কার বিজয়ী বিষয়শ্রেণী:সাহিত্য ও শিক্ষায় পদ্মভূষণ প্রাপক বিষয়শ্রেণী:ভারতীয় পুরুষ কবি বিষয়শ্রেণী:শ্রেষ্ঠ গীতিকার বিভাগে জাতীয় চলচ্চিত্র পুরস্কার (ভারত) বিজয়ী
অকানন্দ এবং বকানন্দ () হাতিয়াগড়ের বাঙালি হিন্দু সেনাপতি ছিলেন। যিনি একটি যুদ্ধে আরবীয় ইসলাম ধর্মপ্রচারক পীর গোরাচাঁদকে মারাত্মকভাবে আহত করেছিলেন। Mitra, Satish Chandra. Jashor Khulnar Itihash Volume I. Deys Publishing, p. 482.Chakraborty, Dr. Barun Kumar (ed) (2007). Bangiya Loksanskriti Kosh. Aparna Book Distributors (Publishing Division), p. 143.Ghosh, Binay (1980). Paschimbanger Sanskriti Volume III. Prakash Bhavan, p. 168.   প্রথম জীবন   তাদের প্রাথমিক জীবন সম্পর্কে খুব কমই জানা যায়। সতীশচন্দ্র মিত্র অবশ্য অকানন্দকে অক্ষয়নন্দবলে উল্লেখ করেছিলেন ।তারা হাতিয়াগড়ের (বর্তমানে সুন্দরবনের হাতিয়াগড় পরগনা) শাসক শিবভক্ত মহীদানন্দের পুত্র। ডাঃ গিরীন্দ্রনাথ দাসের মতে রাজা চন্দ্রকেতুর নেতৃত্বে অকানন্দ ও বকানন্দ হাতিয়াগড় ভিত্তিক দুই সেনাপতি ছিলেন, ঐতিহাসিক মতানুসারে তারা মাহিষ্য ছিলেন এবং তাদের পিতা ছিলেন হাতিয়গড় এর রাজা মহিদনন্দ।   আরবীয় ধর্মপ্রচারকদের বিরুদ্ধে প্রতিরোধ   ১৪ শতকের মাঝামাঝি এক আরবীয় ইসলাম ধর্মপ্রচারক সৈয়দ আব্বাস আলী নিম্ন বাংলায় ২১ ওয়ালি এবং অন্যান্য ভাড়াটে সৈন্য নিয়ে আসে। দেগঙ্গার কাছাকাছি বালান্দা বর্তমানে উত্তর চব্বিশ পরগনা জেলায় ধর্মপ্রচারকরা নিম্নবর্ণের মানুষদের ব্যাপকভাবে ইসলামে ধর্মান্তরিত করতে শুরু করে এবং অল্প কিছুদিনের মধ্যে তাদের এই কাজের কথা ছড়িয়ে পড়ে। এটি রাজা চন্দ্রকেতুর জন্য বড়ো অপমান ছিল। তাই তিনি হাতিগড়ের রাজকুমার অকানন্দ এবং বকানন্দের সাথে যোগাযোগ করেন।তারা মিলিত হন পীরের বিরুদ্ধে।রাজা চন্দ্রকেতুর প্রয়াণের পর পীর হাতিগড়ে যায় ও মানুষকে ধর্মান্তরিত করার চেষ্টা করে।অকানন্দ এবং বকানন্দ ধর্মান্তরকরণ অভিযান প্রতিরোধ করেন।তাদের সাথে পীরের ভীষণ যুদ্ধ হয়। যুদ্ধের এক পর্যায় তাদের মধ্যে তীরের যুদ্ধ হয়। অকানন্দ তীক্ষ্ণ তীর দ্বারা গোরাচাঁদকে মারাত্মকভাবে আহত করেন।বাণাঘাতে পীরের অর্ধেক গ্রীবা কাটা যায়। এর কিছুদিন পর সে মারা যায়।  ডাঃ গিরীন্দ্রনাথ দাসের মতে, যুদ্ধে অকানন্দ এবং বকানন্দ দু'জনেই মারা গিয়েছিলেন।  তথ্যসূত্র   বিষয়শ্রেণী:বাঙালি হিন্দু বিষয়শ্রেণী:বাংলার ইতিহাস বিষয়শ্রেণী:১৪শ শতাব্দীর ভারতীয় ব্যক্তি